CELEX: 32014D0702(01)
Language: el
Date: 2014-06-30 00:00:00
Title: Εκτελεστική απόφαση της Επιτροπής, της 30ής Ιουνίου 2014 , σχετικά με τη χρηματοδότηση του προγράμματος εργασίας του 2014 για την κατάρτιση στον τομέα της ασφάλειας των τροφίμων και των ζωοτροφών, της υγείας των ζώων, της καλής μεταχείρισης των ζώων και της υγείας των φυτών στο πλαίσιο του προγράμματος «Καλύτερη κατάρτιση για ασφαλέστερα τρόφιμα»

2.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/4
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 30ής Ιουνίου 2014
   σχετικά με τη χρηματοδότηση του προγράμματος εργασίας του 2014 για την κατάρτιση στον τομέα της ασφάλειας των τροφίμων και των ζωοτροφών, της υγείας των ζώων, της καλής μεταχείρισης των ζώων και της υγείας των φυτών στο πλαίσιο του προγράμματος «Καλύτερη κατάρτιση για ασφαλέστερα τρόφιμα»
   (2014/C 205/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (1), και ιδίως το άρθρο 84,
   Έχοντας υπόψη τον κατ’ εξουσιοδότηση κανονισμό (ΕΕ) αριθ. 1268/2012 της Επιτροπής (2), και ιδίως το άρθρο 94,
   Έχοντας υπόψη τον κανονισμό (ΕΚ) αριθ. 58/2003 του Συμβουλίου (3), και ιδίως το άρθρο 12 παράγραφος 3,
   Έχοντας υπόψη την οδηγία 2000/29/ΕΚ του Συμβουλίου (4), και ιδίως το άρθρο 2 παράγραφος 1 σημείο i),
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (5), και ιδίως το άρθρο 66 παράγραφος 1 στοιχεία β) και γ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 882/2004 θεσπίζει γενικούς κανόνες σχετικά με τη διεξαγωγή επίσημων ελέγχων, ώστε να εξακριβώνεται η συμμόρφωση προς τους κανόνες που έχουν ως στόχο, ιδίως, την πρόληψη, την εξάλειψη ή τη μείωση σε αποδεκτό επίπεδο των κινδύνων για τον άνθρωπο και τα ζώα και τη διασφάλιση θεμιτών πρακτικών κατά το εμπόριο ζωοτροφών και τροφίμων και την προστασία των συμφερόντων των καταναλωτών. Το άρθρο 51 του εν λόγω κανονισμού ορίζει ότι η Επιτροπή μπορεί να διοργανώνει μαθήματα κατάρτισης για το προσωπικό των αρμόδιων αρχών των κρατών μελών που είναι υπεύθυνες για τη διενέργεια των επίσημων ελέγχων που αναφέρονται στον εν λόγω κανονισμό, στα οποία μπορούν να συμμετέχουν άτομα από τρίτες χώρες, ιδίως δε από αναπτυσσόμενες χώρες. Τα εν λόγω μαθήματα είναι δυνατόν να περιλαμβάνουν κατάρτιση για τη νομοθεσία της Ευρωπαϊκής Ένωσης σχετικά με τις ζωοτροφές και τα τρόφιμα, καθώς και τους κανόνες για την υγεία και την καλή διαβίωση των ζώων.
            
         
               (2)
            
            
               Το άρθρο 2 παράγραφος 1 στοιχείο θ) της οδηγίας 2000/29/ΕΚ παρέχει τη νομική βάση για τη διοργάνωση μαθημάτων στον τομέα της υγείας των φυτών.
            
         
               (3)
            
            
               Το πρόγραμμα «Καλύτερη κατάρτιση για ασφαλέστερα τρόφιμα» θεσπίστηκε το 2006 από την Επιτροπή προκειμένου να επιτευχθούν οι στόχοι που καθορίζονται στον κανονισμό (ΕΚ) αριθ. 882/2004. Η ανακοίνωση της Επιτροπής, της 20ής Σεπτεμβρίου 2006, σχετικά με την «Καλύτερη κατάρτιση για ασφαλέστερα τρόφιμα» (6) εξετάζει επιλογές για τη μελλοντική οργάνωση της κατάρτισης.
            
         
               (4)
            
            
               Προκειμένου να εξασφαλιστεί η εφαρμογή του προγράμματος «Καλύτερη κατάρτιση για ασφαλέστερα τρόφιμα» στα κράτη μέλη, είναι αναγκαίο να εγκριθεί απόφαση χρηματοδότησης και το πρόγραμμα εργασιών για την κατάρτιση στον τομέα της ασφάλειας τροφίμων και ζωοτροφών, της υγείας των ζώων, της καλής μεταχείρισης των ζώων και της υγείας των φυτών για το 2014. Ο κατ’ εξουσιοδότηση κανονισμός (ΕΕ) αριθ. 1268/2012 θεσπίζει λεπτομερείς κανόνες για τις αποφάσεις χρηματοδότησης.
            
         
               (5)
            
            
               Η εκτελεστική απόφαση 2013/770/ΕΕ της Επιτροπής (7) θεσπίζει τον «Εκτελεστικό Οργανισμό για τους Καταναλωτές, την Υγεία και τα Τρόφιμα» (στο εξής «ο Οργανισμός»). Με την απόφαση αυτή ανατίθενται στον Οργανισμό ορισμένα καθήκοντα διαχείρισης και υλοποίησης του προγράμματος σχετικά με τα μέτρα κατάρτισης σε θέματα ασφάλειας τροφίμων που εκτελούνται σύμφωνα με τον κανονισμό (ΕΚ) αριθ. 882/2004 και την οδηγία 2000/29/ΕΚ. Θα πρέπει, επομένως, να χορηγηθεί χρηματοδοτική συνεισφορά στον Οργανισμό για το 2014 με σκοπό τη χρηματοδότηση των λειτουργικών δαπανών των δραστηριοτήτων που συνδέονται με το πρόγραμμα «Καλύτερη κατάρτιση για ασφαλέστερα τρόφιμα».
            
         
               (6)
            
            
               Για την εφαρμογή της παρούσας απόφασης, κρίνεται σκόπιμο να προσδιοριστεί ο όρος «ουσιώδης μεταβολή» κατά την έννοια του άρθρου 94 παράγραφος 4 του κανονισμού (ΕΕ) αριθ. 1268/2012.
            
         
               (7)
            
            
               Η παρούσα απόφαση θα πρέπει να προβλέπει την καταβολή τόκων υπερημερίας βάσει του άρθρου 92 του κανονισμού (ΕΕ, Ευρατόμ) αριθ. 966/2012 και του άρθρου 111 παράγραφος 4 του κατ’ εξουσιοδότηση κανονισμού (ΕΕ) αριθ. 1268/2012,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το πρόγραμμα εργασίας για την εφαρμογή, κατά το 2014, του προγράμματος «Καλύτερη κατάρτιση για ασφαλέστερα τρόφιμα», όπως καθορίζεται στο παράρτημα. Η παρούσα απόφαση συνιστά απόφαση χρηματοδότησης κατά την έννοια του άρθρου 84 του κανονισμού (ΕΚ, Ευρατόμ) αριθ. 966/2012.
   Άρθρο 2
   1.   Η ανώτατη συνεισφορά για την εφαρμογή του προγράμματος το 2014 ανέρχεται σε 16 170 000 ευρώ, ποσό που θα χρηματοδοτηθεί από τις ακόλουθες γραμμές του γενικού προϋπολογισμού της Ευρωπαϊκής Ένωσης για το 2014:
   
               α)
            
            
               Γραμμή του προϋπολογισμού 17 04 03: 15 000 000 ευρώ·
            
         
               β)
            
            
               Γραμμή του προϋπολογισμού 17 01 06 03: 1 170 000 ευρώ.
            
         2.   Το ποσό που προβλέπεται στην παράγραφο 1 στοιχείο β) θα καταβληθεί στον Εκτελεστικό Οργανισμό για τους Καταναλωτές, την Υγεία και τα Τρόφιμα και θα αποτελέσει επιχειρησιακή χρηματοδοτική συνεισφορά.
   3.   Οι πιστώσεις που προβλέπονται στην παράγραφο 1 στοιχείο α) μπορεί επίσης να καλύπτουν τόκους υπερημερίας.
   Άρθρο 3
   Σωρευτικές μεταβολές των πιστώσεων στις επιμέρους ενέργειες που δεν υπερβαίνουν το 20 % της μέγιστης συνεισφοράς που προβλέπεται δυνάμει του άρθρου 2 παράγραφος 1 της παρούσας απόφασης δεν θεωρούνται ουσιώδεις κατά την έννοια του άρθρου 94 παράγραφος 4 του κατ’ εξουσιοδότηση κανονισμού (ΕΕ) αριθ. 1268/2012, με την προϋπόθεση ότι οι εν λόγω μεταβολές δεν επηρεάζουν σημαντικά τη φύση και τους στόχους του προγράμματος εργασίας.
   Ο αρμόδιος διατάκτης μπορεί να εγκρίνει τυχόν αλλαγές, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   
      Βρυξέλλες, 30 Ιουνίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
   
      (2)  Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).
   
      (3)  Κανονισμός (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ L 11 της 16.1.2003, σ. 1).
   
      (4)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).
   
      (5)  Κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (ΕΕ L 165 της 30.4.2004, σ. 1).
   
      (6)  COM(2006) 519 τελικό της 20.9.2006.
   
      (7)  Εκτελεστική απόφαση 2013/770/ΕΕ της Επιτροπής, της 17ης Δεκεμβρίου 2013, για τη σύσταση του Εκτελεστικού Οργανισμού για τους Καταναλωτές, την Υγεία και τα Τρόφιμα και την κατάργηση της απόφασης 2004/858/ΕΚ (ΕΕ L 341 της 18.12.2013, σ. 69).
   
      ΠΑΡΑΡΤΗΜΑ
      Πρόγραμμα εργασίας του 2014 για την κατάρτιση στον τομέα της ασφάλειας τροφίμων και ζωοτροφών, της υγείας των ζώων, της καλής μεταχείρισης των ζώων και της υγείας των φυτών στο πλαίσιο του προγράμματος «Καλύτερη κατάρτιση για ασφαλέστερα τρόφιμα»
      1.1.   Εισαγωγή
      
      Σύμφωνα με τους στόχους που ορίζονται στον κανονισμό (ΕΚ) αριθ. 882/2004 και στην οδηγία 2000/29/ΕΚ, το παρόν πρόγραμμα εργασίας περιέχει τις ενέργειες που πρέπει να χρηματοδοτηθούν και την κατανομή των δημοσιονομικών πόρων για το έτος 2014 ως εξής:
      
                  
                              1.2.
                           
                           
                              Προμήθειες (στο πλαίσιο άμεσης διαχείρισης): εξωτερικές συμβάσεις για την εκτέλεση του προγράμματος κατάρτισης και άλλων μαθησιακών εργαλείων
                           
                        
               
                  15 000 000 ευρώ
               
            
                  
                              1.3.
                           
                           
                              Άλλες ενέργειες: Επιχειρησιακή χρηματοδοτική συνεισφορά για τον εκτελεστικό οργανισμό για τους καταναλωτές, την υγεία και τα τρόφιμα
                           
                        
               
                  1 170 000 ευρώ
               
            
                  
                     ΣΥΝΟΛΟ
                  
               
               
                  
                     16 170 000 ευρώ
                  
               
            1.2.   Συμβάσεις: εξωτερική σύμβαση για την εκτέλεση του προγράμματος κατάρτισης και άλλα μαθησιακά εργαλεία
      
      Το συνολικό κονδύλιο του προϋπολογισμού που προορίζεται για τη σύναψη συμβάσεων το 2014 ανέρχεται σε 15 000 000 ευρώ.
      ΝΟΜΙΚΗ ΒΑΣΗ
      Κανονισμός (ΕΚ) αριθ. 882/2004, άρθρο 51 και άρθρο 66 παράγραφος 1 στοιχεία β) και γ)
      Οδηγία 2000/29/ΕΚ, άρθρο 2 παράγραφος 1 στοιχείο θ)
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 04 03
      ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΝΩΝ ΣΥΜΒΑΣΕΩΝ
      Για καθένα από τα τεχνικά ζητήματα που αναφέρονται κατωτέρω θα υπογραφούν μία ή περισσότερες απευθείας συμβάσεις ή συμβάσεις-πλαίσια παροχής υπηρεσιών. Εκτιμάται ότι θα υπογραφούν περίπου 12 έως 14 συμβάσεις απευθείας παροχής υπηρεσιών και 1 έως 3 ειδικές συμβάσεις παροχής υπηρεσιών. Οι εξωτερικοί ανάδοχοι συμμετέχουν κυρίως στις οργανωτικές και υλικοτεχνικές πτυχές των δραστηριοτήτων κατάρτισης.
      ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΙ ΔΥΝΑΤΟΝ)
      Για το 2014, στα κράτη μέλη, οι ενέργειες κατάρτισης θα αφορούν τα ακόλουθα θέματα:
      
                  Δραστηριότητες
               
               
                  Ποσό σε ευρώ
               
            
                  Ζωικά υποπροϊόντα
               
               
                  875 000
               
            
                  Νομοθεσία περί ζωοτροφών
               
               
                  990 000
               
            
                  Έλεγχος των προσμείξεων στα τρόφιμα
               
               
                  990 000
               
            
                  Έλεγχοι στους συνοριακούς σταθμούς ελέγχου
               
               
                  850 000
               
            
                  Έλεγχοι των εισαγωγών τροφίμων μη ζωικής προέλευσης
               
               
                  920 000
               
            
                  TRACES (υγειονομικά και φυτοϋγειονομικά ζητήματα)
               
               
                  645 000
               
            
                  Έλεγχος των μετακινήσεων σκύλων και γάτων
               
               
                  625 000
               
            
                  Μικροβιολογικά κριτήρια για τα τρόφιμα
               
               
                  725 000
               
            
                  Διερεύνηση των εστιών τροφιμογενών λοιμώξεων
               
               
                  1 450 000
               
            
                  Καλή μεταχείριση των ζώων
               
               
                  1 310 000
               
            
                  Πληροφορίες για τα τρόφιμα και σύνθεση τροφίμων
               
               
                  1 450 000
               
            
                  Δοκιμές τροφίμων
               
               
                  1 200 000
               
            
                  Έλεγχοι για την υγεία των φυτών
               
               
                  1 150 000
               
            
                  Ζωονόσοι και μικροβιακή αντοχή
               
               
                  370 000
               
            
                  Υλικά που προορίζονται να έρθουν σε επαφή με τρόφιμα
               
               
                  240 000
               
            
                  Έλεγχος του εξοπλισμού εφαρμογής φυτοφαρμάκων
               
               
                  310 000
               
            
                  Πλαίσιο της ΕΕ στον κτηνιατρικό και φυτοϋγειονομικό τομέα
               
               
                  375 000
               
            
                  Άλλα θέματα υγείας και ορθής μεταχείρισης των ζώων, υγείας των φυτών και θεμάτων ασφάλειας των τροφίμων και συνέδρια, μελέτες, συνδρομή και άλλα μέσα μάθησης και διάδοσης
               
               
                  525 000
               
            
                  
                     ΣΥΝΟΛΟ
                  
               
               
                  
                     15 000 000
                  
               
            ΕΦΑΡΜΟΓΗ
      Τα 14 885 000 ευρώ [χρηματοδότηση των μέτρων για την ασφάλεια των τροφίμων βάσει του κανονισμού (ΕΚ) αριθ. 882/2004 και της οδηγίας 2000/29/ΕΚ] θα αποτελέσουν αντικείμενο διαχείρισης και υλοποίησης από τον Εκτελεστικό Οργανισμό για τους Καταναλωτές, την Υγεία και τα Τρόφιμα (απόφαση 2013/770/ΕΕ της Επιτροπής). Τα υπόλοιπα 115 000 ευρώ θα χρησιμοποιηθούν από την Επιτροπή για την κάλυψη της ανάπτυξης της ηλεκτρονικής μάθησης.
      ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
      Περίπου μεταξύ Ιουνίου και Σεπτεμβρίου προκειμένου οι συμβάσεις να έχουν υπογραφεί κατά τη διάρκεια του 2014.
      ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
      15 000 000 ευρώ
      1.3.   Άλλες ενέργειες: Επιχειρησιακή χρηματοδοτική συνεισφορά για τον Εκτελεστικό Οργανισμό για τους Καταναλωτές, την Υγεία και τα Τρόφιμα
      
      ΝΟΜΙΚΗ ΒΑΣΗ
      Κανονισμός (ΕΚ) αριθ. 58/2003 του Συμβουλίου, ιδίως το άρθρο 12 παράγραφος 3.
      ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ
      Γραμμή προϋπολογισμού: 17 01 06 03
      ΠΟΣΟ
      1 170 000 ευρώ
      ΠΕΡΙΓΡΑΦΗ ΚΑΙ ΣΤΟΧΟΣ ΤΟΥ ΕΚΤΕΛΕΣΤΙΚΟΥ ΜΕΤΡΟΥ
      Η γραμμή προϋπολογισμού 17 01 06 03 χρηματοδοτεί την επιχειρησιακή χρηματοδοτική συνεισφορά για το 2014 του Εκτελεστικού Οργανισμού για τους Καταναλωτές, την Υγεία και τα Τρόφιμα σχετικά με το μέρος που αφορά το πρόγραμμα «Καλύτερη κατάρτιση για ασφαλέστερα τρόφιμα». Σύμφωνα με το άρθρο 12 παράγραφος 3 του κανονισμού (ΕΚ) αριθ. 58/2003, η επιχειρησιακή χρηματοδοτική συνεισφορά προέρχεται από τη χρηματοδοτική επιχορήγηση για τα προγράμματα της Ένωσης τα οποία διαχειρίζεται ο οργανισμός.